
Ceir isod dadansoddiad o sut mae plentyn yn dysgu iaith a mathemateg gan gynnig argymhellion posib ar sut i sicrhau cynnydd. Casglwyd yr ymchwil o fewn ysgol drefol yn ne Cymru. Penderfynwyd dewis bachgen pum mlwydd oed fel ffocws i’r ymchwil. Daw’r bachgen o gefndir di-gymraeg ac roedd yn rhan o ddosbarth o naw ar hugain o blant gallu cymysg. Dengys adroddiad diweddar Estyn (2017, t.1) mai prin yw’r rhai sy’n dod o gartrefi lle siaradir y Gymraeg o fewn yr ysgol.
Cydnabyddir yr agwedd foesegol wrth gasglu data a chaiff ffurflen ei harwyddo gan yr athrawes dosbarth i dystio’r hawl i wneud yr ymchwil (gwelir atodiad 1). Dilynir canllawiau BERA (2018) yn ogystal â Chod Ymarfer Moeseg ac Integredd Ymchwil (2017) y brifysgol. Pwysleisir yr angen i gadw hunaniaeth ac ysgol yr unigolyn yn hollol anhysbys ac felly caiff ei adnabod fel ‘Disgybl A’ ac ‘Ysgol A’ o fewn yr aseiniad hwn. Cyn dechrau’r ymchwil esbonnir i ddisgybl A nid oedd unrhyw reidrwydd iddo gymryd rhan a gall dynnu allan o’r broses ar unrhyw adeg.
Datblygwyd y dull mosaig fel ffordd o ddod o hyd i safbwyntiau plant ifanc gan bwysleisio dylai plant ddim cael eu gweld fel gwrthrychau goddefol o fewn y broses ymchwil, dylent fod yn arwain yr ymchwiliad gyda rôl weithredol (Clark, 2011, t.11). Penderfynwyd defnyddio’r dull mosaig (Clark a Moss, 2011) wrth gasglu’r data. Gellir dadlau nad yw’r dull yn ddigon gwyddonol i gyffredinoli’r data, ond mae'r manteision o allu rhoi eich hun yn esgidiau eich cyfranogwyr ac i gyfleu eu hemosiynau, meddyliau a'u profiadau bywyd o werth (Clark a Moss, 2011, dyfynnwyd yn Brown, 2017).  Wrth ddadansoddi defnyddir y model Agweddau, Sgiliau a Gwybodaeth (A.S.G.) gan Nottingham (2013). Cydnabyddir bod nifer o elfennau yn chwarae rôl mewn datblygiad academaidd plentyn ac felly trwy ddefnyddio’r is-benawdau A.S.G. fel strwythur i’r ysgrifennu gellir gweld pa elfennau sydd wedi effeithio ar gynnydd disgybl A.
Yn gyntaf trafodir yr agwedd sut mae disgybl A yn dysgu iaith gan ddefnyddio’r model A.S.G. (Nottingham, 2013). Wrth arsylwi’r unigolyn gwelwyd nad oedd yn hyderus mewn sefyllfaoedd dosbarth cyfan a prin oedd yr unigolyn yn cynnig ateb. Gan ystyried bod disgybl A yn dod o gefndir di-gymraeg gwelwyd bod hyn yn effeithio ar ei gwytnwch megis roedd yn colli diddordeb yn gyflym oherwydd nad oedd yn deall beth oedd yn digwydd. Yn amlwg felly nad yw’r unigolyn wedi datblygu hunanreolaeth effeithiol eto lle mae’n cydnabod bod angen iddo wrando er mwyn datblygu. Dadleua Estyn (2013, t.8) mewn gormod o ysgolion nad yw athrawon yn cynllunio’n ddigon effeithiol i sicrhau bod plant o gefndiroedd ieithyddol gwahanol yn gwneud y cynnydd priodol o’r man cychwyn. Profwyd hyn allan ar brofiad addysgu wrth arsylwi bod pob unigolyn o’r grŵp gallu uwch iaith yn dod o gefndir Cymraeg. Dengys hyn bod angen i fwy cael ei wneud i’r rhai sy’n cychwyn yr ysgol heb Gymraeg i geisio rhoi’r un cyfleoedd iddynt. Gwelir gan  Adran Addysg y Llywodraeth (dyddiad anhysbys) wrth roi cynllun llenyddiaeth a rhifedd deuddeg wythnos i rheini a’u plant bod 67% o’r plant oedd gyda lefelau darllen isel oedd yn debygol o weld yr ysgol yn anodd wedi gostwng i 35%. Gellir dadlau felly bod rhieni yn chwarae rôl fawr o ran datblygiad cynnar eu plant. 
Ymatebwyd disgybl A yn dda wrth gael ei hybu ar lafar ac ennill sticer ar ei siart am ymdrech dda. Gwelir wrth hyn bod gan yr unigolyn awydd i lwyddo ond mae angen yr adborth llafar yna arno i deimlo ei fod yn gallu llwyddo. Cyfateba hyn â’r damcaniaethwr Dweck (2015, dyfynnwyd yn Young, 2018) lle noda bod canmol plant am fod yn ddeallus yn hyrwyddo meddylfryd sefydlog ac mae’n llawer gwell i ganolbwyntio ar eu hymdrech neu strategaeth. 
Yn ogystal â thasgau ffocws rhaid i athrawon y Cyfnod Sylfaen cynllunio digon o gyfleoedd o fewn y ddarpariaeth barhaus er mwyn i blant ddysgu trwy chwarae. Cyfateba hyn â un o ddibenion Donaldson (2015) sef bod angen i blant fod yn gyfranwyr mentrus, creadigol sy’n barod i chwarae eu rhan yn llawn yn eu bywyd a’u gwaith. Wrth gynnal cyfweliadau gyda disgybl A noda ei bod yn hoffi chwarae gyda’i ffrindiau yn lle gwneud gwaith. Wedi dweud hyn pan gafodd ei ofyn ym mha ardal oedd ei hoff le i chwarae dywedodd yr octagon yn ffurfio llythrennau gydag eli eillio (gwelir atodiad 2). Atgyfnerthir hyn gan ysgolion Reggio Emilia lle'r plant sydd yn arwain y dysgu a chafwyd eu hannog i arbrofi a datblygu creadigrwydd eu hun. Chwaraeir yr amgylchedd dysgu rôl ganolog o fewn datblygiad addysgol plant o fewn ysgolion Reggio Emilia (Malaguzzi 1963, dyfynnwyd yn Pound, 2006, t.52) lle ystyrier yr amgylchedd dysgu fel y trydydd athro. Wrth ystyried y theori yma nid oedd disgybl A yn gwybod ei bod yn dysgu wrth ffurfio yn yr eli eillio ac felly roedd yn mwynhau, dengys hyn bod y ddarpariaeth barhaus yn allweddol o fewn datblygiad plant y Cyfnod Sylfaen.
Er roedd disgybl A yn ffurfio llythrennau gyda’i bys o fewn eli eillio, ar bapur nid oedd yn gallu ffurfio’n annibynnol roedd yn dibynnu ar ffurfiant yr athrawes er mwyn ffurfio’r llythyren dros ben (gwelir atodiad 3). Gellir dadlau felly nad yw’r sgiliau echddygol ganddo er mwyn gallu dal pensil a ffurfio yn gywir. Dadleua Dolya a Holder (2011) bod angen i blant datblygu gafael pinsiwrn yn gyntaf cyn iddynt allu dal pensil yn gywir. Awgrymir bod pwyslais ar athrawon i gynllunio’r cyfleoedd yma i blant er mwyn datblygu’r cysyniad o ddal gwrthrychau bach yn lle ar raddfa fawr fel maent yn gyfarwydd â yn yr oedran hwn. Fodd bynnag noda Jones (2019) bod y cyngor yn ogystal ag ERW wedi rhaeedri neges ers amser ynglŷn â pheidio tros ysgrifennu. Pwysleisir y pwysigrwydd o weld hyn yn digwydd law yn llaw gyda datblygiad plentyn a’u datblygiad darllen. Ymhelaetha eu bod nhw wedi creu deg cam marcio cynnar lle mae ERW wedi cytûn arnyn nhw cyn bod plentyn yn dod i ysgrifennu’n annibynnol. Awgrymir bod angen dwy ran i iaith gael ei hymgorffori i blentyn sef ffoneg a darllen ar y cyd (Jones, 2019). Os nad yw plentyn wedi gweld llythrennau, gwneud digon o ffoneg neu glywed storiâu ni fyddant yn gallu caffael yn yr iaith (Walker, 2014).
Rhaid i blant gael ymwybyddiaeth glir o ffoneg cyn iddynt allu darllen ac awgryma Smith a Williams (2011, dyfynnwyd yn Wales Online, 2011) mai ffordd o wneud hyn yw gofyn i blant adnabod sŵn llythyren gyntaf o air. Er nodir yn Fframwaith y Cyfnod Sylfaen (2015) dylai plant dosbarth derbyn fod yn gallu darllen geiriau syml nid oedd disgybl A yn gallu gwneud hyn ond roedd yn adnabod geiriau aml ei ddefnydd megis mae, ond, yn ar lafar. Gwelir o fewn gwaith disgybl A ei bod yn gallu adnabod llythyren gyntaf gair wrth i’r athrawes ynganu’r gair (gwelir atodiad 4). Cysylltir y dasg hon â dull addysgu iaith sef dull union le mae’r pwyslais ar ddefnyddio lluniau ac ystumiau i ddysgu. Wrth addysgu iaith i blentyn mae’n bwysig i roi pwyslais ar siarad yr iaith ac ailadrodd patrymau sef dull iaith clywlafar. Un broblem gwelwyd gyda disgybl A oedd nid oedd ei geirfa yn ddigon gyfoethog i allu cwblhau’r dasg yn annibynnol ac felly roedd ei iaith Gymraeg yn rhwystro. Pwysig yw hi felly i’r athrawes gynllunio digon o gyfleoedd i’r unigolyn ymarfer yr iaith o fewn yr ysgol oherwydd ymarfer yw hanner y gwaith. Wrth i’r plant clywed yr iaith yn rheolaidd o oedran ifanc mae’n fwy tebygol iddynt gaffael ynddi (Jones a Morris, 2016, t.2). Ymhellach noda bod dull clywlafar yn ddylanwad pwysig ar ddulliau addysgu iaith i blant yn ogystal ag oedolion (Jones a Morris, 2016, t.4). 
Mynna Vygotsky (dyddiad anhysbys, dyfynnwyd yn Conkbayir a Pascal, 2014, t.78) bod iaith yn rhagflaenu meddyliau gan baratoi'r ffordd i feddyliau esblygu wrth i'r plentyn dyfu'n fwy cymwys wrth ddefnyddio iaith, sydd yn ei dro yn helpu'r plentyn i fynegi eu meddyliau. Mewn gwirionedd gellir dadlau bod meddwl yn rhagflaenu iaith wedi'r cyfan, mae baban yn gweld ac yn prosesu meddyliau yn ei amgylchedd ymhell cyn iddo allu eu henwi ar lafar (Conkbayir a Pascal, 2014, t.79). Gwelir wrth atodiad 5 bod disgybl A yn gallu dilyn arddodiaid syml yn y Gymraeg megis ar ben, tu ôl. O fewn gwersi lle roedd athrawes yn modelu gan ddefnyddio adnoddau gweledol roedd yn cwblhau’r gwaith heb lawer o gymorth. Ystyrier ysgolion a lleoliadau sy'n canolbwyntio ar iaith a chyfathrebu yn debygol o wneud cynnydd mawr o ran blaenoriaethau gwella fel cynyddu cyrhaeddiad, gwella ymddygiad a lleihau'r bwlch (Gross, 2013, dyfynnwyd yn Llywodraeth Cymru, 2013, t.26). 
Trafodir nesaf sut mae disgybl A yn dysgu mathemateg gan eto ddefnyddio’r model A.S.G. (Nottingham, 2013).Yn debyg i’r sefyllfa gyda disgybl A o fewn dysgu iaith gwelir elfennau tebyg yn ymddangos wrth drafod dysgu mathemateg hefyd megis roedd disgybl A yn rhoi’r gorau iddi yn hawdd os nad oedd yn deall sydd eto yn dangos nid yw wedi datblygu’r gwytnwch i allu dyfalbarhau os yn methu eto. Yn aml teimlir mai iaith oedd yn ei rhwystro nid gallu mathemategol. Gwelir yn aml ar brofiad addysgu bod yr athrawes yn trosi rhwng yr iaith Saesneg a Chymraeg wrth esbonio tasgau iddo ac yna roedd yn gallu cwblhau’r dasg. Defnyddir dull iaith dysgu trwy dasgau wrth wneud hyn oherwydd daw pob un o fewn grŵp gallu disgybl A o gefndiroedd di-gymraeg ac felly roedd addasiadau iaith yn cael ei wneud i gyrraedd eu hanghenion. Gellir dadlau bod grwpio plant yn ôl y gallu yn dechneg sydd wedi dyddio ac mae’n cyfyngu faint o gynnydd mae plant yn gwneud yn ogystal â niweidio eu hunanhyder (Grant, 2019).
Cewch tri phrif ddull i addysgu mathemateg i blant sef modd enactif lle mae’r athrawes yn cynrychioli syniadau trwy weithredu megis trin gwrthrychau, modd eiconig sef i gynrychioli syniadau trwy luniadau a delweddau a modd symbolaidd lle mae iaith a symbolau yn cael ei ddefnyddio i gynrychioli syniadau (Bruner, 1964 dyfynnwyd yn Drews a Hansen, 2007, t.19). Gwelwyd bod disgybl A yn ymateb yn dda i waith wrth gael gwrthrychau gweledol i’w gynorthwyo trwy’r fathemateg (gwelir atodiad 6). Cyfateba hyn â’r Model Cysylltiol  (Haylock a Cockburn, 2008, t.10) lle nodir pedwar rhan sef lluniau, symbolau, iaith a phrofiadau diriaethol. Prif syniad yr hyn yw rhoi ffordd syml i ddangos sut gall plant datblygu dealltwriaeth o gysyniad o rif yn ogystal â chreu cysylltiadau gwybyddol rhwng beth maent yn gwybod yn barod a beth ddydyn nhw ddim yn deall eto.
Nod addysgu mathemateg i blant yw datblygu sgiliau meddwl sy’n datblygu gallu deallusol plant sy’n galluogi iddynt gymhwyso'r rhain i sefyllfaoedd datrys problemau (Haylock a Thangata, 2007, t.4). Profwyd hyn wrth i’r athrawes cynllunio amryw o dasgau meddwl o fewn yr ardal mathemateg, gwelwyd disgybl A yn gweithio yn yr ardal hon gyda’i ffrindiau i geisio datrys heriau (gwelir atodiad 7). Cysylltir hyn â chysyniad Vygostsky lle mae plant yn dysgu wrth eu cyfoedion ac mae rhyngweithiadau cymdeithasol yn chwarae rôl allweddol o fewn datblygiad gwybyddol (1978, dyfynnwyd yn McLeod, 2014). Dengys bod yr unigolyn gyda sgiliau cymdeithasol effeithiol ac yn gallu cyfathrebu ac adnabod sut maent yn dysgu gorau.
Gwelwyd bod disgybl A yn adnabod rhifolion ond wedi dweud hyn wrth iddo ffurfio gwelir wrth atodiad 8 ei fod e’n ffurfio’r rhif go chwith. Dywed Fframwaith y Cyfnod Sylfaen (2015) dylai plant fod yn gallu darllen ac ysgrifennu rhifau hyd at ddeg. Yn ôl disgybl A mae gwell ganddo ymarfer cyfri ar y carped gyda’r dosbarth. Wrth ofyn i blant adrodd yn annibynnol maent yn tueddu colli hyder, wrth gael y dosbarth cyfan i adrodd mae’r plant yn dwy debygol o gymryd rhan yn ogystal â phrofi dull addysgu adeileddiaeth gymdeithasol lle mae plant yn dysgu wrth eraill. Teimlir ei bod yn bwysig i greu amgylchedd dysgu lle mae’n iawn i greu camgymeriadau o fewn y dosbarth. Atgyfnertha hyn gan y BBC (2019) lle dywedir bod plant yn cofio pethau’n well ac yn deall cysyniad yn ddyfnach os maent yn gwneud camgymeriadau felly yn amlwg mae’n bwysig o fewn y dosbarth i athrawes greu amgylchedd i hyn ddigwydd. 
Ceir tair elfen o ddysgu sef mewnbwn, prosesi a chanlyniad. Noda taw’r mewnbwn yw’r amgylchedd dysgu da a’r allwedd i hyn yw parchu’r unigolyn, cyfathrebu ac arsylwi (Laevers, 1996, dyfynnwyd yn Pound, 2009, t.34). Chwaraeir yr amgylchedd dysgu rôl ganolog o fewn datblygiad addysgol plant, atgyfnertha hyn gan ymagwedd Malaguzzi yn ardal Reggio Emilia lle ystyrier yr amgylchedd dysgu fel y trydydd athro (Malaguzzi, dyfynnwyd yn Thornton, 2015). Ystyrier bod creu amgylchedd dysgu sy’n galluogi i blant dysgu yn hanfodol i’w ddatblygiad. 

Nid yw disgybl A wedi datblygiad digon o wybodaeth ar beth yw rhif eto oherwydd gwelwyd ar brofiad addysgu ei bod ddim yn deall y ffaith bod y rhif sero yn golygu dim. Wedi dweud hyn o fewn y ddarpariaeth barhaus gwelwyd ei bod yn deall yr egwyddor trefn-sefydlog mewn tasg lle gofynnwyd i liwio’r chweched ci ac roedd yn ymdopi gyda hyn gyda chymorth llafar i esbonio’r dasg. Wrth ofyn i ddisgybl A i gymryd llun ar yr Ipad o beth sy’n helpu iddo ddysgu mathemateg gwelwyd eu bod wedi tynnu llun o’r ardal fathemateg a set o Numicon (gwelir atodiad 9). Ar y cyfan ceir cytundeb cyffredinol bod defnyddio Numcion i gynorthwyo addysgu rhif yn effeithiol oherwydd mae’n dangos y perthynas rhwng rhifau wrth i’r darn nesaf cael rhan gyfan yn fwy na’r rhif cyn (The School Run, 2019). Defnyddir y Numicon i ddangos patrwm, trefnu, cyfri a chyfrifo cynnar. 
Mynna Boaler (et al, 2018) bod pob un yn gallu fod yn dda ym mathemateg a’r peth fwyaf niweidiol gallwch wneud yw cael plentyn i gredu bod rhai wedi cael ei eni yn dda yn y pwnc a dim ond y rhain gall llwyddo yn y maes. Cyferbynna hyn â datganiad Early Years (dyddiad anhysbys, t.1) lle nodir bod chwarae yn ffordd effeithiol o feithrin cysyniadau mathemategol a datblygu meddylfryd cadarnhaol tuag at fathemateg. Ymhelaetha dylai oedolion sydd yn gweithio mewn meithrinfeydd ceisio darganfod faint o fewnbwn maent wedi cael wrth rieni adref yn y maes a chynllunio profiadau i hwyluso hyn yn yr ysgol (Early Years, dyddiad anhysbys, t 1). Awgryma hyn bod profiadau blaenorol y plant yn effeithio ar eu dealltwriaeth wrth ddechrau’r ysgol. Rôl yr athrawes yw hi i geisio creu profiadau i’r plant yna sydd ddim yn cael y cymorth adref er mwyn cyrraedd eu llawn botensial.
Wrth feddwl am y ffordd ymlaen ceir llawer o elfennau sydd yn gorgyffwrdd o fewn sut mae disgybl A yn dysgu iaith a mathemateg. Un o’r rhain gwelwyd o fewn yr aseiniad yn codi’n aml yw sut mae disgybl A yn ffurfio. Yn ôl y Fframwaith Llythrennedd/Rhifedd (2014) dylai plant dosbarth derbyn fod yn gallu ffurfio gan ddangos gwahaniaethu rhwng y llythrennau yn ogystal ag ysgrifennu rhifau hyd at ddeg o leiaf. Gwelir wrth yr atodiadau bod disgybl A yn gallu adnabod rhifau ond yn eu ffurfio go chwith ond yn tros ysgrifennu llythrennau oherwydd nad yw’n gallu gwneud hyn yn annibynnol. Dywed rhai mai’r rheswm am hyn yw oherwydd nad yw’r unigolyn wedi cael digon o brofiadau o weld y llythrennau yma i allu ffurfio’n annibynnol. Gellir gwneud hyn trwy weithredu Tric a Chlic yn rheolaidd, defnyddiwyd y cynllun ffoneg yma gan ran fwyaf o ysgolion Cymraeg oherwydd mae’r clipiau fidio yn cyflwyno sŵn y llythyren â’r ffurfiant trwy gân. Gwelir y pwyslais ar bwysigrwydd rôl rhieni o fewn datblygiad cynnar plentyn o fewn yr aseiniad hwn ac atgyfnertha hyn â datblygiad diweddara Tric a Chlic sef pecyn adref i rheini gwneud gyda’i phlant (Canolfan Peniarth, 2014). Wrth gael adnodd fel hyn mae’n rhoi’r sgaffald i rieni di-gymraeg i allu ymarfer yr iaith adref gyda’i phlant.
Wrth feddwl am lwyddiannau'r cynllun ffoneg yma, gwelir wrth ymchwilio nid oes cynllun cyfatebol i addysgu rhif i blant. Dengys ymchwil Stein (2012) bod plant yn cofio pethau’n well trwy ganu oherwydd mae cerddoriaeth yn sbarduno’r meddwl ac yn helpu plant i adnabod patrymau a dilyniannau. Gwelir creu cynllun Cymraeg sydd yn cynnwys caneuon a ffurfiant rhif ynddynt yn gam allweddol wrth feddwl i’r dyfodol. Mewn perthynas â’r cwricwlwm newydd sydd ar fuan gael ei weithredu gellir ystyried addysgu rhif trwy ganeuon fel ffordd o addysgu’n drawsgwricwlaidd sef beth awgryma Donaldson (2015) yw’r ffordd fwyaf effeithiol o ddysgu. Defnyddir y dull Tokenistic o addysgu’n drawsgwricwlaidd trwy ddefnyddio cân i gyflwyno pwnc arall megis mathemateg.
Gan ystyried bod disgybl A yn ffurfio rhifau go chwith rhaid rhoi digon o gyfle i’r disgybl yma gweld rhifau yn aml a phwysleisiwyd gan yr athrawes dosbarth bod angen iddyn nhw weld y wahanol ffurfiant o’r rhifau megis rhai yn fwy crwn nag eraill gyda gwahanol ffont. Serch hyn awgryma Kelly (2016) ei bod hi’n gyffredin i blant o oedran ifanc i gymysgu rhifau a llythrennau ac yn aml maent yn tyfu allan o hyn wrth ddod yn ddarllenwyr ac ysgrifenwyr mwy profiadol. Dengys ymchwil bod ailadrodd yn allweddol i blant ac yn awgrymu bod angen ailadrodd gweithred tua phedwar cant o weithiau tan fod hyn yn creu synaps newydd yn yr ymennydd heblaw bod yr ailadrodd hyn yn cael ei wneud trwy chwarae, bydd hyn wedyn yn tueddu cymryd deg i ddeuddeg o weithiau o ailadrodd (Purvis, 2016, dyfynnwyd yn Campbell, 2018). Gwelwyd bod disgybl A yn mwynhau ffurfio llythrennau o fewn eli eillio felly wrth symud ymlaen gellir addasu’r ardal yma i gael rhifau i ffurfio yn yr eli am gyfnod i weld os mae ffurfiant y rhifau yn newid wrth gael y profiad o fewn y ddarpariaeth barhaus. Atgyfnertha hyn gan Piaget (dyfynnwyd yn McLeod, 2018) sef bod datblygiad gwybyddol yn deillio o ymchwiliadau annibynnol yn bennaf lle mae plant yn llunio gwybodaeth eu hunain.
Yn dilyn dyfyniad Baker (2003, t.31) “Language among young children is caught rather than taught,” gellir dadlau bod grwpio plant o fewn gwersi iaith yn eu cyfyngu oherwydd nid yw’r plant o gartrefi di-gymraeg yn clywed iaith safonol wrth eu cyfoedion. Teimlir wrth symud ymlaen ei bod hi’n bwysig i roi’r cyfle i’r plant o gartrefi di-gymraeg i gaffael yr iaith. Gellir gwneud hyn wrth i’r athrawes gosod plant mewn mannau penodol ar y carped gan sicrhau bod y plant o gefndiroedd di-gymraeg yng nghanol plant sydd gyda Chymraeg fel iaith gyntaf. Nid yn unig ydy’r unigolion hyn yn cael eu trochi yn yr iaith ond mae’n cyfateb â Donaldson (2015) lle dywed bod angen i blant fod yn rhyngweithio gyda’i gilydd. Cyfeirir Estyn (2013, t.11) y dull trochi fel arfer dda ac mae’n ffordd o weithredu sy’n canolbwyntio ar ddefnyddio’r Gymraeg yn unig fel cyfrwng addysgu a dysgu.
Medd rhai bod angen i blant glywed a gweld digon o storiâu cyn iddynt allu ysgrifennu. Atgyfnertha hyn gan ddull Corbett (2009) sef o ddweud stori i greu stori. Yn gyntaf mae’r stori’n cael ei ddarllen i’r plant wrth iddyn nhw wrando, mae’r plant wedyn yn dechrau ymuno mewn i’w ddarllen yr ail dro. Dyma’r gallu i ddysgu storïau fel y bydd gan y plant fanc o storïau ar gof a chadw. Gwelwir hyn yn sgaffaldio’r dysgu sef techneg Bruner (1964). Wrth wneud hyn gall yr athrawes ychwanegu ansoddeiriau  ac ailadrodd o fewn y stori, wrth i’r plant glywed y rhain ar lafar yn aml byddant yn dechrau trosglwyddo i’w waith ysgrifenedig. 
Gwelwyd bod disgybl A yn hoffi gwneud mathemateg gyda’i ffrindiau yn yr ardal fathemateg yn well na fel tasg ffocws neu o flaen y dosbarth. Gellir defnyddio tedi o’r enw ‘Miss Rhif’ fel ffordd ymlaen. Bydd yr athrawes yn nodi er mae Miss Rhif yn hoff iawn o fathemateg mae hi’n cael trafferth yn ei wneud, swydd y plant yw helpu hi i gyfrifo. Dengys ymchwil bod plant yn llai tebygol o ofyn am gymorth neu gwestiynu oedolyn/person awdurdodol ac felly trwy ddefnyddio gwrthrych megis Miss Rhif mae’n galluogi i’r plant i’w gywiro a’i chwestiynu os maent yn dweud ateb anghywir (Thompson, 2010).
Nid yn unig ffordd ymlaen i ddisgybl A sydd angen feddwl am ond ffordd ymlaen i Gymru gyfan oherwydd dengys ystadegau bod Cymru gyda’r canran isaf o ddisgyblion gallu uchel yn llythrennedd mathemategol o'i gymharu â gwledydd eraill y DU. Awgryma Maxwell (dyddiad anhysbys, dyfynnwyd yn Wales Online, 2013) mae’r ffordd ymlaen yw canolbwyntio ar ddarparu fwy o gyfleoedd i ddisgyblion ddefnyddio mathemateg yn ei bywyd pob dydd yn cynnwys gwella’r heriau i blant mwy galluog i ddatblygu eu sgiliau meddwl a datrys problemau. Noda’r Proffil y Cyfnod Sylfaen (2017, t.28) ffordd ymlaen o chwarae paralel sef bod plant yn chwarae ochr yn ochr â phlant eraill ac y gallant ddynwared ei gilydd, wrth hyn gellir cymysgu’r plant o wahanol gefndiroedd iddynt ddysgu wrth eu cyfoedion.
Darganfydda’ gwmni Achub y Plant (2015, t.3) cysylltiad rhwng lefelau darllen plant â’r rhai sy’n dod o gefndiroedd difreintiedig. Gwelwyd bod plant o gefndiroedd breintiedig yn llawer mwy tebygol bod rhiant yn darllen stori iddynt bob nos. Os nad oes unigolion gyda’r cymorth hyn adref yn amlwg maent yn mynd i fod tu ôl. Wrth symud ymlaen awgryma’r cwmni bod angen cael gwirfoddolwyr mewn i ysgolion i helpu’r plant difreintiedig yma wrth ddarllen gyda nhw (Achub y Plant, 2015, t.3). Rhaid cynnwys y rhieni mewn addysg plant ac wrth gael y cydweithrediad yna mae’n codi ymglymiad y plentyn. Taith ar y cyd yw addysg plentyn ac felly rhaid i athrawon, plant a’r rhieni cydweithio er mwyn gadw safonau.

Maes Gweithgaredd: Octagon

Beth mae’r plant yn ei wneud yn naturiol? Pa ddysgu sy’n bodoli yng nghyd-destun y chwarae? (sgiliau, | Adnoddau

gwybodaeth, agweddau, cysyniadau, gwerthoedd)
Bydd y plant yn datblygu eu sgiliau ffurfio e Ysgrifennu- dechrau ffurfio’n gywir. e Eli eillio.
llythrennau yn yr octagon gan ddefnyddio eu bys i e Defnyddio synhwyrau- teimlo’r eli eillio ar eu o Llythrennau i fodelu.
ffurfio mewn eli eillio. dwylo.
R0l yr oedolyn
R&1 yr oedolyn yn yr achos hwn fydd i orchwylio’r i wneud yn siwr eu bod yn ffurfio’n gywir gan ddefnyddio’r modelu arfer dda fel scaffold.

